Para outras páxinas con títulos homónimos véxase: Frankenstein.

***Frankenstein ou o moderno Prometeo*** é unha novela de terror gótico da británica Mary Shelley, que podería englobarse dentro do romanticismo, sendo tamén unha obra pioneira da ciencia ficción. A obra foi publicada de xeito anónimo en 1818 en Londres, e por primeira vez co nome de Shelley no lombo en Francia dous anos máis tarde.

Trama
-----

A obra conta a historia de Victor Frankenstein, un científico obsesionado por retornar á vida un corpo inerte, o monstro de Frankenstein. Tras obrar o milagre, Frankenstein queda conturbado pola súa creación decide abandonala á súa sorte. Esta vai converterse no seu maior pesadelo.

Creación da obra
----------------

Cuberta da obra na edición inglesa de 1831.
A obra foi ideada na Villa Diodati de Xenebra, cando Lord Byron, acompañado polo seu médico persoal, John Polidori, hospedou na súa residencia estival a Mary Shelley e o seu home, Percey Shelley, aínda que por aquel entón Mary e Percey aínda non estaban casados; el acababa de ser desherdado polo seu pai tras abandonar a súa muller e fillos para poder estar coa súa amada de 16 anos. O ano 1816 pasou á historia como o ano sen verán, por culpa da erupción do volcán Tambora que enrareceu a atmosfera durante todo o ano. Confinados baixo o teito da vila, as conversas xiraban arredor do galvanismo e outros temas relacionados co ocultismo. Os catro, acompañados eventualmente pola medio irmá de Mary, remataron por retarse nunha competición para saber quen era capaz de escribir a mellor historia de terror. So a obra de Shelley e *The Vampyre* de Polidori chegarían a cristalizar. A propia autora explica moitos destes acontecementos no prólogo da propia obra.

Sobre estes eventos do verán de 1816 trata a película *Remando ao vento* do director ovetense Gonzalo Suárez, na que Lizzy McInnerny interpreta a Mary Shelley e Hugh Grant a Lord Byron.

Se ben Byron non chegou a escribir a súa historia de terror si que compuxo o poema "The Darkness" no que fala da escuridade deses días na Vila Diodati.

Repercusión da obra
-------------------

A novela abre a porta da ciencia ficción e tanto por isto como polo seu magnetismo vai ser unha obra de referencia en moitos eidos culturais con multitude de adaptacións tanto a literatura, o cine e banda deseñada entre outras.

Notas
-----

1. ↑  Traducida do inglés por Fernando Rafael Tato Plaza e publicada por editorial Galaxia en 1999.
2. ↑  "1816: El auténtico año sin verano", artigo en *La Voz de Galicia*, 25 de maio de 2014 (consultado o 2 de setembro de 2016).
3. ↑  "The Vampyre". *Goodreads*. Consultado o 2016-09-02.
4. ↑  "Una noche, hace 200 años...". Consultado o 2016-09-02.
5. ↑  "Remando al viento (1988)". Consultado o 2016-09-02.
6. ↑  "Lizzy McInnerny". *IMDb*. Consultado o 2016-09-02.
7. ↑  "Darkness". Consultado o 2016-09-02.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Frankenstein ou o moderno Prometeo Modificar a ligazón no Wikidata*** |

### Outros artigos

* Prometeo
* Biblioteca Galega de Clásicos Universais

|  |  |
| --- | --- |
| Control de autoridades | 
* Wd: Q150827
* WorldCat
* VIAF: 185508590
* BNE: XX2187643
* BNF: 11953887q
* EBID: ID
* GEC: 0028089
* GND: 4220200-0
* Gutenberg: 41445
* ISFDB: 9795
* LAC: 1003B7290
* LCCN: n84007242
* LibraryThing: 8294
* MusicBrainz: ID
* NKC: jo2016899668
* NLA: 35303735
* OCLC: 690445527
* OL: OL450125W
* SUDOC: 027515354

 |